SVEUČILIŠTE JOSIPA JURJA STROSSMAYERA U OSIJEKU

FAKULTET ELEKTROTEHNIKE, RAČUNARSTVA I INFORMACIJSKIH TEHNOLOGIJA OSIJEK

raspisuje

NATJEČAJ

za upis polaznika na Razlikovne obveze u akademskoj 2022./2023. godini za stjecanje uvjeta za kandidiranje za upis u statusu redovitog studenta diplomskog sveučilišnog studija Elektrotehnika ili diplomskog sveučilišnog studija Računarstvo.

I.

Fakultet elektrotehnike, računarstva i informacijskih tehnologija Osijek u vremenu od 19. do 30. rujna 2022. godine prima prijave za upis studenata u akademskoj 2020./2021. godini:

* na Razlikovne obveze smjera Elektroenergetika, za stjecanje uvjeta za kandidiranje za upis u statusu redovitog studenta diplomskog sveučilišnog studija Elektrotehnika, smjer Elektroenergetika na Fakultetu elektrotehnike, računarstva i informacijskih tehnologija Osijek
* na Razlikovne obveze smjera Komunikacije i informatika, za stjecanje uvjeta za kandidiranje za upis u statusu redovitog studenta diplomskog sveučilišnog studija Elektrotehnika, smjer Komunikacije i informatika na Fakultetu elektrotehnike, računarstva i informacijskih tehnologija Osijek
* na Razlikovne obveze smjera Računarstvo, za stjecanje uvjeta za kandidiranje za upis u statusu redovitog studenta diplomskog sveučilišnog studija Računarstvo na Fakultetu elektrotehnike, računarstva i informacijskih tehnologija Osijek

II.

Pravo upisa Razlikovnih obveza imaju osobe koje su na bilo kojem visokom učilištu stekle stručno zvanje inženjer elektrotehnike ili inženjer računarstva ili stručni prvostupnik inženjer elektrotehnike ili stručni prvostupnik inženjer računarstva.

III.

Za upis na studij potrebno je, uz prijavu priložiti:

* prijavu na natječaj (prijavu možete preuzeti isključivo na Internet stranici Fakulteta)
* presliku diplome o završenom studiju ili svjedodžbe o stečenom stručnom nazivu stručnog prvostupnika (studenti koji nisu završili studij Fakulteta elektrotehnike, računarstva i informacijskih tehnologija Osijek moraju dostaviti ovjerenu presliku)
* presliku rodnog lista
* presliku domovnice
* dopunsku ispravu o studiju ili uvjerenje o položenim ispitima tijekom studija
* odluku tvrtke ili ustanove o plaćanju troškova studija (ako pravne osobe plaćaju troškove studija) ili osobno potpisanu izjavu

Prijava s dokumentima dostavlja se na adresu: Sveučilište Josipa Jurja Strossmayera u Osijeku, Fakultet elektrotehnike, računarstva i informacijskih tehnologija Osijek, Kneza Trpimira 2B, 31000 Osijek.

IV.

Školarina Razlikovnih obveza iznosi 13.600,00 kuna, a troškovi upisa 300 kn. Studenti školarinu mogu platiti odjednom, uplatom cijelog iznosa na žiro račun Fakulteta (prilikom upisa potrebno je donijeti potvrdu o uplati). Plaćanje na rate je moguće karticama PBZ-a: Premium Visa, Maestro i Visa debitne kartice tekućeg računa do 6 rata.